COMUNA SÂNTANDREI

ANUNŢ privind consultare elaborare 
Plan Urbanistic Zonal ”Introducere teren în intravilan și lotizare pentru locuințe cu funcțiuni complementare, localitatea Sântandrei, nr.cad.9409 și 59991,
 comuna Sântandrei, județul Bihor”



Proiectant: sc SIMSTA srl – Șef pr.arh. Dolog Valentin - arh.Simuleac Lucian
Inițiatori: Tomuța Gabriel cu soția Tomuța Ionela-Lavinia și Colompar Nicolaie-Andrei

Terenul propus pentru parcelare este situat în partea de est a satului Sântandrei și se învecinează - la nord cu parcelarea străzii Oxford,  la vest cu continuarea străzii Viorelelor, la sud și est cu terenuri private, arabile în extravilan. 
Zona studiată este alcătuită din 2 terenuri identificate prin nr.cad.9409/CF 9409 cu S=10000 mp (soțiiTomuța), nr.cad.59991/CF59991cu S=8000 mp(Colompar), având suprafața totală de 18000mp.


Conform PUG valabil, din 2006, terenul analizat se află în extravilan, ca urmare pentru a fi construibil este necesară elaborarea de PUZ.

Prin P.U.Z. se urmărește lotizarea terenului în 26 loturi pentru locuințe amplasate pe o parte  a unui drum nou de acces, cu profil de 9m, pe direcția est-vest. 
Accesul la parcele este propus la vest din drumul existent, strada Viorelelor, iar la est dintr-un drum propus pentru prelungiredin str.Oxford, cu lățimea de 12 m, în corelare cu PUZ-urile învecinate.

Reglementările propuse și prezentate în planșa 3/U sunt:  
Funcțiune locuire                   : locuințe individuale izolate sau cuplate și anexele acestora
Funcț.complementare locuirii: cu condiționări: servicii cu acces public  - de proximitate și comerț en detail, servicii profesionale sau manufactuiere, funcțiuni de învățământ și cercetare, respectiv turism cu condiționări
Mărime parcele                      : 500 mp
Front la stradă                       : 15,71 mp
Regim maxim de înălțime      : S(D)+P+1E(M/Er)) 
P.O.T.                                     : max.35%  
C.U.T.                                     : max. 1 
Retragere de la stradă           : min.5,00 m
Retragere spate                     : min.5,00 m
Retrageri laterale                    min.3,00m pe o latură și conform Codului Civil pe cealaltă latură
Parcaj obligatoriu pe lot      : minim 1 loc/locuință pentru clădiri cu AU mai mic de 100mp, min.2 locuri pentru AU mai mare de 100mp și un loc de parcare în plus pentru funcț. complementare
Înălțime gard perimetral        : max. 2,50 m spre vecini
			           : max.2,00 m la stradă (gard transparent)
Gardul se va amplasa pe mejdie cu acordul vecinilor, în lipsa acordului se va poziționa la distanță de 5 cm pe terenul beneficiarului.
Conditii specifice impuse: plantări arbori, spații verzi pe 20% din suprafata lotului

Amplasarea anexelor gospodărești este posibilă în spatele parcelei și în afara ariei construibile reglementate pentru locuințe cu respectarea Codului civil, cu condiția să aibe o înălțime maximă de 3 m la streașină și 4 m la coamă, iar în situația în care anexa are calcan spre mejdie hmax calcan=3,5m. Garajele se vor amplasa cu retragerea de 6m de la aliniament pentru a permite parcarea în față a unui autoturism.

În proximitatea str.Viorelelor se propune amplasarea zonei pentru obiective de utilitate publică / spații verzi  reprezentând 5% din suprafața totală a terenului parcelat.
Terenul ce se doreste a fi parcelat nu este traversat de rețele edilitare. Pentru asigurarea cu utilități: energie electrică, gaz, apă și canalizare a viitoarelor parcele, pe noul drum constituit se va face extinderea rețelelor de distribuție existente pe str.Viorelelor.

Datorită faptului că administrația publică locală nu poate susține edificarea rețelelor de utilități pentru parcelări noi, inițiatorii PUZ vor realiza extinderea rețelelor de energie electrică inclusiv iluminat, gaze naturale,  apă și canalizare, pe cheltuiala lor. 
[bookmark: _GoBack]Autorizarea construcțiilor se va face numai după obținerea autorizațiilor de construire pentu rețelele de utilități menționate mai sus, iar recepția construcțiilor va fi condiționată de finalizarea și recepția acestor rețele stradale.
În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, str.Principală, nr.452, în perioada 15.10 – 29.10.2021, în intervalul orar 9:00 – 14:00. Persoana responsabilă cu informarea şi consultarea publicului este consilier Mihuţa Tudora din cadrul compartimentului Urbanism al Primăriei comunei Sântandrei tel: 0259-415947, e-mail: primaria.santandrei@gmail.com. Răspunsul la observaţiile și sugestiile transmise va fi publicat pe pagina de internet a primăriei : www.primariasantandrei.ro.

